
სსიპ – საზღვაო ტრანსპორტის სააგენტო
	2023 წელი	


1. ზოგადი ინფორმაცია 

	სფეროს დასახელება 
	გემის რიგითი ელექტროტექნიკოსი


	სფეროს აღწერა
	საზღვაო სფეროში, კერძოდ გემის რიგით ელექტროტექნიკოსად დასაქმებისთვის მოვალეობათა და პასუხისმგებლობათა ერთობლიობა რეგულირდება საერთაშორისო  STCW კონვენციის A-III/7 ნაწილით და III/7 რეგულაციით. 
ნაოსნობის საერთაშორისო პალატისა (ICS) და ბალტიისა და საერთაშორისო საზღვაო საბჭოს (BIMCO) 5-წლიანი ერთობლივი კვლევის ანგარიშის თანახმად, რომელიც 2016 წლის მაისში წარდგენილი იყო  საერთაშორისო საზღვაო ორგანიზაციის (IMO) საზღვაო უსაფრთხოების კომიტეტის (MSC) სხდომაზე  აღნიშნულია, რომ მოთხოვნა გემის ექსპლუატაციის დონის პერსონალზე 2010 წლიდან ყოველწლიურად მატულობს. ეს განსაკუთრებით ეხება ელექტროფიცირებული დანადგარების მომსახურე პერსონალს, მათ შორის გემის რიგით ელექტროტექნიკოსს.
2010 წელს საერთაშორისო საზღვაო ორგანიზაციის შეხვედრაზე მანილაში მიღებული იქნა ცვლილებები მეზღვაურთა მომზადებისა და სერტიფიცირების საერთაშორისო კონვენციაში, რომლის მიხედვით გემზე კონვენციური სპეციალობა გახდა რიგითი ელექტროტექნიკოსი ( STCW A-III/7).
2018 წელს გამოვიდა „Model Course Electro-Technical Rating” 2018 Edition, რომელშიც აღწერილია სასწავლო კურსები, რომელთა ბაზაზეც შესაძლებელია გემის რიგითი ელექტროტექნიკოსის კომპეტენციების განვითარება. გადამზადების პროგრამის „გემის ელექტროტექნიკოსი” მიზნები და შედეგები შესაბამისობაშია მოდელ კურსით გათვალისწინებულ მიზნებსა და შედეგებთან. 

	
მიზანი
	ამ დოკუმენტის მიზანია საქართველოს მოქმედი კანონმდებლობისა და საერთაშორისო მოთხოვნების შესაბამისად უზრუნველყოფილ იქნეს საერთაშორისო საზღვაო ტრანსპორტის  სფეროსთვის (სატვირთო და სამგზავრო),  რიგითი ელექტროტექნიკოსის გადამზადება.

	









ტერმინთა განმარტება
	ამ წესის მიზნებიდან გამომდინარე ამავე წესში გამოყენებული ტერმინების განმარტებებია:
ა) გადამზადების პროგრამა - ფორმალური განათლების ნაწილი, საქართველოს კანონმდებლობითა და ამ წესის საფუძველზე შემუშავებული და საზღვაო ტრანსპორტის სააგენტოს მიერ განხორციელების უფლებამოსილების მინიჭების საფუძველზე არსებული პროგრამა;
ბ) მსმენელი - პირი, რომელიც დარეგისტრირდა  სწავლის ამ წესის საფუძველზე შემუშავებულ გადამზადების პროგრამაზე;
დ) ცნობა ჯანმრთელობის მდგომარეობის შესახებ - საქართველოს ეკონომიკისა და მდგრადი განვითარების სამინისტროს საზღვაო ტრანსპორტის სააგენტოს დირექტორის 2014 წლის 26 თებერვლის №01 ბრძანებით „მეზღვაურთა ჯანმრთელობის მდგომარეობის სტანდარტების დამტკიცების შესახებ” საფუძველზე გაცემული ქართულ და ინგლისურ ენებზე; 
აბრევიატურები

IMO საერთაშორისო საზღვაო ორგანიზაცია

ISM Code საერთაშორისო უსაფრთხოების მართვის კოდექსი 

MARPOL საერთაშორისო კონვენცია გემებიდან დაბინძურების პრევენციის შესახებ კონვენცია      

SOLAS 	ზღვაზე სიცოცხლის უსაფრთხოების საერთაშორისო კონვენცია, 1974 კონვენცია 

STCW	მეზღვაურების მომზადების, სერტიფიცირებისა და ვახტის გაწევის სტანდარტების შესახებ 1978 წლის საერთაშორისო კონვენცია, ცვლილებების გათვალისწინებით. 



	სფეროს მარეგულირებელი ძირითადი კანონმდებლობა
	

· საქართველოს კანონი „ მეზღვაურთა განათლებისა და სერტიფიცირების შესახებ”;
· საერთაშორისო საზღვაო ორგანიზაციის კონვენცია „მეზღვაურების მომზადების, დიპლომირებისა და ვახტის გაწევის შესახებ” 1978 წლის საერთაშორისო კონვენცია, ცვლილებებითა და დამატებებით (STCW 78 as amended;
· საქართველოს კანონი „პროფესიული განათლების შესახებ”;
· საქართველოს ეკონომიკისა და მდგრადი განვითარების მინისტრის ბრძანება N №1-1/592 „საჯარო სამართლის იურიდიული პირის – საზღვაო ტრანსპორტის სააგენტოს მიერ გაწეული მომსახურების სახეების, ვადების, საფასურის განაკვეთების, ასევე საფასურის გადახდისა და გადახდილი საფასურის დაბრუნების წესისა და პირობების დამტკიცების შესახებ”.


	






გემის რიგითი ელექტროტექნიკოსის მოვალეობები და ამოცანები
	გემის რიგით ელექტროტექნიკოსს, რომელიც ცურავს 750 კვტ. და უფრო დიდი სიმძლავრის მქონე მთავარ ძრავიან საზღვაო გემზე, უნდა შეეძლოს:
· ელექტრომოწყობილობების, ელექტრონული აპარატურის და მართვის სისტემების უსაფრთხო გამოყენება, ასევე მათი ტექნიკური მომსახურება და რემონტი დამხმარე დონეზე;
· ხელი შეუწყოს/მონაწილეობა მიიღოს ელექტრული სისტემებისა და მექანიზმების ექსპლუატაციის მონიტორინგს;
· უწესივრობების აღმოსაჩენად ასევე ტექნიკური მომსახურებისა და რემონტის დროს უნდა შეეძლოს ელექტრული და ელექტრონული ხელის ინსტრუმენტების გამოყენება;
· გემზე ტექნიკური მომსახურებისა და რემონტის ხელშეწყობა;
· გემზე ელექტრული სისტემებისა და მექანიზმების ტექნიკური მომსახურებისა და რემონტის ხელშეწყობა;
· გემზე მარაგის მართვის ხელშეწყობა;
· უსაფრთხოების ზომების გამოყენება და მონაწილეობა ზღვის გარემოს დაბინძურების პრევენციაში;
· შრომის ჰიგიენის წესების დაცვა და უსაფრთხოების ტექნიკის წესების გამოყენება.




 
1. ძირითადი მოთხოვნები
2.1. გადამზადების პროგრამებზე დაშვების წინაპირობა
· საბაზო პროფესიული ან მასთან გათანაბრებული კვალიფიკაცია ელექტროობაში ან/და
· საშუალო  პროფესიული ან მასთან გათანაბრებული კვალიფიკაცია ელექტროობაში 
ან/და
საქართველოს კანონმდებლობის შესაბამისად მინიჭებული მეორე და მესამე საფეხურების ელექტრიკოსის კვალიფიკაცია
ან/და
· საქართველოს უმაღლესი განათლების შესახებ კანონით  მინიჭებული კვალიფიკაცია ელექტროინჟინერიაში;
· შეფასების სისტემა „Marlins” ტესტის სულ მცირე 60 %-იანი დადებითი შედეგი.

2.2. მსმენელთა რეგისტრაცია

გადამზადების პროგრამის განმახორციელებელ დაწესებულებას წელიწადის ნებისმიერ დროს შეუძლია საჯაროდ გამოაცხადოს  მსურველთა მიღება. 
დაშვების წინაპირობების დაკმაყოფილებისა და შესაბამისი დოკუმენტაციის წარდგენის შედეგად პირი გადამზადების პროგრამაზე გაივლის რეგისტრაციას და მას მიენიჭება მსმენელის სტატუსი. 
პროგრამაზე მსმენელთა რაოდენობა ოცს (20) არ უნდა აღემატებოდეს.

 2.3. პროგრამის ხანგრძლივობა
გადამზადების პროგრამის ხანგრძლივობა უნდა მოიცავდეს არანაკლებ 760 და არაუმეტეს 800 საკონტაქტო საათს (მათ შორის, სასწავლო პრაქტიკის 560 სთ). პროგრამის დაგეგმვისას პროფესიული მასწავლებლის  კვირეული დატვირთვა უნდა შეადგენდეს არაუმეტეს 40 საათს. 

2.4. პროგრამაში განმახორციელებელი პირების - პროფესიული მასწავლებლის კომპეტენცია
გადამზადების პროგრამაში განმახორციელებელ პირად  ჩართულია ერთზე მეტი პირი, შესაბამისი კომპეტენციების გათვალისწინებით, რაც დასტურდება განმახორციელებელ დაწესებულებაში არსებული პირადი საქმეებით, კერძოდ:
ა) პროგრამის თემატიკა, რომელიც ეხება საზღვაო საკანონმდებლო ასპექტებს პროფესიული მასწავლებლის კომპეტენციის მიმართ მოთხოვნაა - უმაღლესი იურიდიული განათლება საზღვაო სფეროში ან/და იურიდიული განათლების მქონე პირი, რომლის კომპეტენცია დასტურდება საზღვაო სფეროში მუშაობის გამოცდილებით ან პუბლიკაციით;
ბ) პროგრამის თემატიკა, რომელიც ეხება გემზე პასუხისმგებლობისა და მოვალეობის გადანაწილებას, გემის რიგითი ელექტროტექნიკოსის მიმართ წაყენებულ მოთხოვნებს - უმაღლესი საინჟინრო/საზღვაოსნო მეცნიერებათა სფეროს ან მასთან გათანაბრებული განათლება; 
გ) პროგრამის თემატიკა, რომელიც ეხება დარგობრივ ინგლისურს პროფესიული მასწავლებლის კომპეტენციის მიმართ მოთხოვნაა - უმაღლესი განათლება ინგლისური ენის ფილოლოგიაში ან ინგლისური ენის სწავლების უფლების დამადასტურებელი დოკუმენტი ან უმაღლესი საინჟინრო/საზღვაოსნო მეცნიერებათა სფეროს ან მასთან გათანაბრებული განათლება და საზღვაო სფეროში მუშაობის გამოცდილება ან პუბლიკაცია.

2.5. სწავლა-სწავლების, შეფასების მეთოდები და მტკიცებულებები
გადამზადების პროგრამის შემუშავება-განხორციელების პროცესში შესაძლოა გამოყენებულ იქნეს სწავლება-სწავლის სხვადასხვა მეთოდი, მათ შორის ლექცია, სემინარი, ინტერაქტიული ლექცია და სხვა შეფასების მეთოდები - პრაქტიკული დავალების ან/და ტესტის ან კაზუსის შეფასება. პროფესიული მასწავლებელი უფლებამოსილია მისაღწევი სწავლის შედეგებიდან გამომდინარე თავად განსაზღვროს სწავლება-სწავლისა და შეფასების მეთოდები. საწვრთნელი პრაქტიკა უნდა მოიცავდეს 3 თვის ნაოსნობის სტაჟს, რომელიც დასტურდება პრაქტიკული დავალებების დღიურით და ფასდება ზედამხედველი პროფესიული მასწავლებლის მიერ. 


2.6. სასწავლო რესურსი
სწავლა-სწავლების პროცესში გამოიყენება IMO-ს ძირითადი კონვენციები და კოდექსები SOLAS, MARPOL, STCW 78 AS AMENDED, MLC 2006. პროფესიული მასწავლებელი უფლებამოსილია გამოიყენოს დამატებით ნებისმიერ სხვა სასწავლო რესურსი, წყარო, საპრეზენტაციო საშუალებები, სალექციო კურსები, რომელთა შინაარსი დაკავშირებულია მისაღწევ სწავლის შედეგებთან. 

2.7. მინიმალური სტანდარტი სასწავლო გარემოსა და ინვენტარის შესახებ
სასწავლო გარემოს აღწერილობა - ბუნებრივი განათების მქონე აუდიტორია. ერთ მსმენელზე არანაკლებ 2 კვმ. 
აუციელებლია სასწავლებელმა უზრუნველყოს შესაბამისი ნაოსნობის სტაჟი და პრაქტიკული მეცადინეობები მის მფლობელობაში არსებული საწვრთნელი გემით ან გემთმფლობელებთან შესაბამისი ხელშეკრულებებით პრაქტიკული წვრთნების გავლის უზრუნველსაყოფად. 
გარემოში განთავსებული ინვენტარის სახეობა და რაოდენობა
	№
	ინვენტარის დასახელება
	რაოდენობა
	საზომი ერთეული
	მსმენელზე/ჯგუფზე

	1
	მსმენელის სამუშაო ადგილზე განთავსებული   მაგიდა და სკამი 
	1
	კომპლექტი
	მსმენელზე

	2
	პროფესიული მასწავლებლის სამუშაო ადგილზე განთავსებული მაგიდა და სკამი
	1
	კომპლექტი
	ჯგუფზე

	3
	პროფესიული მასწავლებლის სამუშაო ადგილზე განთავსებული კომპიუტერი
	1
	კომპლექტი
	ჯგუფზე

	4
	დაფა
	1
	ცალი
	ჯგუფზე

	5
	პროექტორი
	1
	ცალი
	ჯგუფზე



2.8. გადამზადების პროგრამის გავლის შედეგები
გადამზადების პროგრამის გავლის შედეგად მსმენელმა უნდა გაიაროს განმახორციელებელი დაწესებულების მიერ ჩატარებული გამოცდა, რომელზეც დაშვების წინაპირობაა გადამზადების პროგრამის წარმატებით გავლა. წარმატებით გავლა დასტურდება თითოეული მოდულის, მათ შორის პრაქტიკის დამაკმაყოფილებელი შეფასებით.
გამოცდა წარმატებით ჩაბარებულად ჩაითვლება მინიმალური ზღვარის - 70%-ით გადალახვის შემთხვევაში. მინიმალური ზღვარის ვერ გადალახვის შემთხვევაში პირი სარგებლობს  გამოცდაზე გასვლის უფლებამოსილებით, დამატებით არაუმეტეს ორჯერ.  გამოცდის სამჯერ წარუმატებლად ჩაბარების შემთხვევაში მსმენელი გადამზადების კურსს გაივლის ხელმეორედ.
ზემოაღნიშნული გამოცდის წარმატებით გავლის შემდეგ, მსმენელმა ასევე უნდა ჩააბაროს გამოცდა ინგლისურ ენაში, რომელიც ჩატარდება დაწესებულებაში, სააგენტოს მონიტორინგის ქვეშ.
გამოცდის წარმატებით ჩაბარების შემდეგ, გემზე დასაქმების უფლების მოსაპოვებლად და რიგით ელექტროტექნიკოსად სერტიფიცირებისათვის მსმენელი აბარებს „საზღვაო ტრანსპორტის სააგენტოს” მიერ დადგენილ გამოცდას.

2.9. გადამზადების პროგრამის მსმენელთა რეესტრი
გადამზადების პროგრამის განმახორციელებელი დაწესებულება ვალდებულია ელექტრონულად აწარმოოს სწავლის მსურველთა, პროგრამებზე რეგისტრირებულთა, პროგრამის გავლისა და გამოცდის შედეგების შესახებ ინფორმაცია, რომელსაც წარუდგენს სსიპ - საქართველოს საზღვაო ტრანსპორტის სააგენტოს.

2.10. დასაქმების შესაძლებლობები
საოკეანო-სავაჭრო, თევსაჭერ და სამგზავრო გემებზე დასაქმების პოზიციებია:
· გემის რიგითი ელექტროტექნიკოსი
ამ წესის 2.8 პუნქტით განსაზღვრული ტესტირების წარმატებით ჩაბარების შედეგად პირი უფლებამოსილია გემზე დასაქმდეს რიგით ელექტროტექნიკოსად.
კერძოდ, გემის რიგით ელექტროტექნიკოსად დასაქმებისთვის დაკმაყოფილებულ უნდა იქნეს შემდეგი წინაპირობები:
· გადამზადების  პროგრამის გავლისა და  სააგენტოში გამოცდის წარმატებით ჩაბარების შედეგად გაცემული დოკუმენტი;
· ცნობა ჯანმრთელობის მდგომარეობის შესახებ;
· გემზე ნაოსნობის აღიარებული სტაჟი (3-თვიანი საზღვაო პრაქტიკა);
· STCW კოდექსის A-III/7 ნაწილის  დადგენილი კომპეტენციის შესაბამისი წვრთნების გავლის ამსახველი დოკუმენტი.

2.11. განმახორციელებელი დაწესებულება 
გადამზადების პროგრამის განხორციელების უფლებამოსილების მოპოვება შესაძლებელია შემდეგი დაწესებულებების მიერ:
ა)  საგანმანათლებლო დაწესებულება, რომელიც ავტორიზებულია საქართველოს კანონმდებლობით დადგენილი წესით და ახორციელებს საზღვაო სფეროს საგანმანათლებლო პროგრამას/პროგრამებს.
დაინტერესებული დაწესებულება გადამზადების პროგრამის განხორციელების უფლებამოსილების მოპოვებისთვის  მიმართავს „საზღვაო ტრანსპორტის სააგენტოს” დადგენილი წესის შესაბამისად.

2.12 [bookmark: _GoBack]გადამზადების პროგრამის სტრუქტურა
უფლებამოსილი საგანმანათლებლო დაწესებულების მიერ სსიპ - „საზღვაო ტრანსპორტის სააგენტოში” განხორციელების უფლების მოპოვების მიზნით წარმოდგენილი გადამზადების პროგრამა დამტკიცებული უნდა იყოს ამავე დაწესებულების უფლებამოსილი პირის მიერ და სტრუქტურა უნდა მოიცავდეს შემდეგი სახის ინფორმაციას:
· პროგრამის დასახელება და განხორციელების ადგილი;
· პროგრამის მიზანი;
· პროგრამაზე დაშვების წინაპირობა;
· პროგრამაზე რეგისტრაცია;
· გამოცდის ჩატარების წესი და პირობები;
· პროგრამის ხანგრძლივობა და განრიგი;
· სწავლება-სწავლისა და შეფასების მეთოდები;
· სასწავლო რესურსი;
· განმახორციელებელი პირების შესახებ ინფორმაცია კომპეტენციის შესაბამისად;
· სასწავლო გარემო;
· სწავლის შედეგები;
· პროგრამის გავლის შედეგები;
· დასაქმების შესაძლებლობები;
· დამატებით სხვა ინფორმაცია.
სწავლა-სწავლების ხარისხის უზრუნველყოფის მიზნით გადამზადების პროგრამის დაგეგმვა, განხორციელება, შეფასება და გაუმჯობესება უნდა ეფუძნებოდეს განმახორციელებელ საგანმანათლებლო დაწესებულებაში არსებულ ხარისხის მექანიზმებს.

